НАРОДНО ЧИТАЛИЩЕ „СЕЛСКА ЛЮБОВ - 1872“ С. НЕДАН

 5231 с.Недан, ул. „Втора“ №4

 e-mail: Selskalubov@abv.bg

ОТЧЕТ ЗА ДЕЙНОСТТА НА НЧ „СЕЛСКА ЛЮБОВ - 1872“ С.НЕДАН ЯНУАРИ – ДЕКЕМВРИ 2023Г.

Народа ни има многобройни поводи за гордост пред Европа и света с най-старите неправителствени организации , а именно читалищата.

Преди 150 години, пламна още един светилник, който с лъчите си озари отрудените хора на село Недан. Роди се Народно Читалище „Селска любов“– място за просвета и култура.

Читалището е културна институция, която съхранява и развива традиционните ценности на населението, разширява знанията и уменията на гражданите и ги приобщава към ценностите на науката, изкуството и културата.

Съгласно чл.14, ал.1, т.8 от Закона за народните читалища, отчитаме дейността на НЧ „Селска любов - 1872“ за изминалата година, за работата на отделните звена.

**ЧИТАЛИЩНА БИБЛИОТЕКА**

Библиотеката при НЧ „Селска любов - 1872“ и през тази година работи като културно – информационен център в съответствие с изискванията на съвременния динамичен свят. Дейността и е насочена към това, да е полезна на всички читатели с осигурен свободен достъп до знание и информация.

 Една от дейностите на библиотеката е комплектуването с нови книги.През отчетния период няма набавена литература.

 През 2023 година бяха абонирани **4** периодични издания.

* Журнал за жената
* Здравен журнал
* National geographic за деца
* National geographic България

Друга основна дейност на библиотеката е опазването, поддържането и съхранение на библиотечните документи.

През периода са отчислени **1357** библиотечни единици.

 За периодичното обогатяване на фонда на библиотеката дължим и на дарителите.През 2022 година получихме голямо дарение от Златка Костадинова в размер на **243** броя книги по голяма част по ветеринарна медицина.

Настоятелството на читалището изказва искрени благодарности за направеното добро дело на г-жа Златка Костадинова.

 Потребители на библиотеката през изминалия период са: **52** души.

* + До 14 години – **17**
	+ Над 14 години – **35**
	+ Заети библиотечни материали – **183**
	+ Посещения – **129**

Библиотечен фонд – **8105**

Жители **– 1100** души

 **ВИТРИНИ В БИБЛИОТЕКАТА**

* 14 февруари - Трифон Зарезан и Свети Валентин.Празник на виното и любовта.
* 19 февруари – Годишнина от смъртта на Апостола на свободата Васил Левски.
* 1 март – „Баба Марта бързала, мартенички вързала“ – Витрина с ръчно изработени мартеници и картички.
* месец април - Лазаров ден
* месец април - Цветница
* месец април - Възкресение Христово – Великден “Да нашарим яйцата“.
* 09 май – Ден на Европа.
* 1 юни - Ден на детето.
* 18 юли – Годишнина от рождението на Васил Левски.
* 06 септември – 138 години от Съединението на България
* 22 септември - Ден на независимостта на България.
* 01 ноември – Ден на народните будители.
* 21 ноември – Ден на християнското семейство.

**ЧИТАЛИЩНА ДЕЙНОСТ**

 На 22.07. 2023 се проведе второто издание на Дефиле на народната носия „Света Неделя“. То е събитие, посветено на най-живописната част от българския фолклор – народната носия.Участниците представиха почти всички фолклорни области на България.

 Събитието има конкурсен характер и в него взеха участие над 130 души в четири категории.Оценяваха ги жури, в чийто състав влизат етнографи от историческите музеи в Плевен, Дряново, Габрово и Елена.

 Най-малкия участник беше на 11 месеца, а най възрастния на 80 години. В дефилето се включиха множество деца от училищата и детските градини на гр.Павликени.

 Изненада поднесе появата на шотландка, живееща в общината , която дефилира със своя наследствена шотландска носия.

Народните носии са богатство, разкриващо българската душевност.Освен да бъде пазено в скриновете, трябва да бъде и показано.

Специален гост на събитието беше народният представител Валентина Димова.

* Отбелязани бяха следните събития:
	+ 21 януари - Ден на родилната помощ. Бабинден – общоселско тържество.
	+ 14 февруари - Трифон Зарезан.Обредно зарязване на лозите и общоселско тържество .
	+ 3 март - Национален празник на Република България . Поднасяне венци и цветя на паметника на загиналите във войните от село Недан.
	+ 8 март - Ден на жената и майката.Организирано тържество за всички жени.
	+ Месец април – Седмица на детската книга.Четене на приказки на децата в детската градина от библиотекаря.
	+ 24 май – Ден на българската просвета култура и писменост.Поднасяне цветя на входа на училището в селото ни.
	+ 22 юли – II –ро Дефиле на народната носия „Света Неделя“.

**ХУДОЖЕСТВЕНА САМОДЕЙНОСТ**

 През отчетния период към читалището работи Смесена фолклорна група под ръководството на художествения ръководител Александър Михайлов. В смесения хор участват 7 души мъже и жени.Репетиции се проведоха от 1.03 до 31.08. 2023г.

* Смесената фолклорна група работи повече от 20 години.Участници :

Иван Тодоров Петков

Димитър Василев Димитров

Смилен Димитров Николов

Гюргена Павлева Димитрова

Галина Николаева Георгиева

Василка Любенова Петрова

Ани Кънчева

* СФГ към взе участие в следните събори и фестивали на народната песен:
	+ Десети фолклорен фестивал на хумористичната народна песен „хуморът в народното ни творчество“ с.Дъскот – 20 май
	+ XXVI Фолклорен фестивал „Северняшка китка“ гр. Павликени – 11 юни
	+ II-ро дефиле на народната носия „Света Неделя“ – 22 юли
	+ VIII събор на българското фолклорно богатство „Тараклъка пее и танцува“ с. Градище – 30 юли

**ФИНАНСОВО СЪСТОЯНИЕ НА ЧИТАЛИЩЕТО**

 През отчетния период читалището ни обезпечи финансово своята дейност и стопански разходи, благодарение на получената рента от нивите.

* Читалището разполага със следните земеделски земи :
	+ Нива – 47.602 дка
	+ Ливада – 4.000дка

Нивата е отдадена под аренда на ЗКПУ „Златен клас - недан“ с.Недан

От 2016 училищните ниви са предоставени на читалището за срок от 10 години от община Павликени.А именно:

* + Нива – 80.001дка
	+ Нева – 24.100

Училищните ниви са под аренда на ЕТ „Пламен Димитров – Деница 88“ с.Недан

 Общо приходите от аренда за 2023 година са – 12 894.45лв

 Читалището има 1 щатна бройка – библиотекар .Заплатата на библиотекаря се изплаща от субсидия на Министерството на културата.Тази година субсидия беше – 14 497лв

* + Общо приходи за 2023 година са – 25 768 49лв
	+ Общо разходи - 13 430 79лв
	+ Остатък за 2024 година - 12 337 70лв

**НАСТОЯТЕЛСТВО И ПРОВЕРИТЕЛНА КОМИСИЯ**

През изтеклия период Настоятелството на читалището работи в следния състав:

Председател - Иван Тодоров Петков

Секретар – Дияна Стефанова Лозанова

Членове: Красимира Йорданова Романова

 Сашка Николова Александрова

 Стефан Георгиев Костадинов

Проверителна комисия:

Председател – Валентина Бончева Георгиева

Членове: Нина Генчева Савова

 Галина Николаева Георгиева

През изтеклия период са проведени 7 заседания на Настоятелството и са взети 19 решения.

**ОСНОВНИ ЦЕЛИ НА НЧ „ Селска любов - 1872“ с. Недан са**:

* + Развитие и обогатяване на културния живот на селото ни
	+ Развитие на библиотечната дейност
	+ Съхранение на народните обичаи и традиции
	+ Осигуряване достъп до информация
	+ Поддържане и обогатяване на материалната база
	+ Партньорство с обществени организации като кметства, пенсионерски клубове, училища и детски градини

**ПРИОРИТЕТНИ ЗАДАЧИ**

* + Поддържане и обогатяване на читалищната библиотека
	+ Работа по изпълнение на Културния календар на читалището
	+ Поддържане на смесената фолклорна група

Целите на НЧ „Селска любов - 1872“ остават все така да сме привлекателен център за самодейците и за населението, средище на културен живот и възпитание на младото поколение в любов към българските традиции и фолклор.

 Настоящия годишен доклад за дейността и годишен финансов отчет са приети но Общо отчетно събрание на читалището на 06.03.2024година.

Председател на читалището:………………………

 Иван Тодоров Петков

06.03.2024г

С.Недан